Iselmaden n tmaziYt la tteḥdiqiren seg wuguren
La Dépêche de Kabylie
– Ljemea, 21 Ctembeṛ 2007
Tnac n yiseggasen ay-a seg wasmi ay tekcem tmaziYt Yer uYerbaz (llakul) adzayri, yerna ur tessaweḍ
ara ad taf amkan-is deg-s alama ay eeddan acḥal n yiseggasen n yimenYi ay deg ttekkan acḥal n lejyal.
Maca Yas akk-a ass-a la tettusselmad tmaziYt deg uYerbaz, asselmed-ines mazal-it urzen-t kra n medden yesean
nneyya n diri.
Tagnit iweeṛen ay deg tteddren yiselmaden n yiles-a tesskanay-d uguren ay d-tettemlili tmaziYt akk-n
ad tennerni. Seg tama, Yas ma yella aYlif n welmud (ministère de l'éducation) la d-yessuffuY leqwanen ara yessifessen
asselmed n tmaziYt, kra n yemḍebbren la ttagin ad ddun s leqwanen-a u la as-sseeraqen tikli i usselmed n tmaziYt.
Yerna, mi ara nwali ar ass-a mazal xuṣ̣ṣ̣en yiselmaden yemmuzzgen (spécialisés) akk-n ad sseYren
tamaziYt, ad nẓer belli imḍebbren ur bYin ara s tidet ad ṣ̣errfen anect yessefken Yef
tmaziYt akk-n ad tt-snernin.
Seg tama niḍen, tamsalt n ussekcem n yiselmaden imaynuten (ijdiden) d yiwen kan yidis ay d-yelhan id-s. Deg yiseggasen
imezwura ay deg tebda tmaziYt la tettusselmad deg uYerbaz (llakul), llan la d-ssekcamen iselmaden s ueemmuṛ,
ma ass-a, tamsalt-a llan kra la ttkukrun ad d-ssiwlen fell-as. YuY lḥal, llan yiselmaden igan agatu (contrat) ay
deg ara slemden tamaziYt tlata yiseggasen, u asmi ay ifuk ugatu-nni, ufan-d iman-nsen mazal ur sein ara aẓayer
(statut). D ay-a ay yejjan iselmaden-a, yal aseggas, ad ttmenṭaren deg yegniren (couloirs) n yiYerbazen amar ad
d-afen win ara ten-ieawnen ad frun ugur-nsen.
Seg yidis n tesnalmudt (didactique), asselmed n tmaziYt mazal-it d igellil, dYa d ay-a ara aY-yejjen
ad nesseqsi iman-nneY ma yella llan kra ay yebYan ad sxeṣ̣ren asselmed-ines neY ahat, tamaziYt
d iles ay ugin wid yeṭṭfen aYerbaz (llakul) adzayri ?
Deg tesdawit Tubiret, naqal ad yettwaldi ugezdu (département) i yiles d tYerma tamaziYt, maca wid yettḍebbiren
deg tesdawit n temdint-a ugin u ufan-d ssebba belli ur zmiren ara ad ldin agezdu n tmaziYt dinna imi ulac tidumṣ̣ukin
(infrastructures) ay deg ara tettusselmed tmaziYt Yer-sen. Yiwen n yemḍebber niḍen yenkeṛ ay-a
u yenna-d belli d iselmaden ay ixuṣ̣ṣ̣en. Maca sdeffir n lekdeb-agi amessas, mazal yeffer wenkaṛ-nni
ay inekkeṛ udabu iles amaziY, d ankaṛ ay d-yettwaweṛten seg yiseggasen-nni n zik, anda ay tettwaḥqer
tmaziYt.
Ugur niḍen ay yerẓan asselmed n tmaziYt netta d lxetyar yettunefken i twilayin akk-n ad slemdent iles
amaziY akk d wacḥal n yiselmaden ara teqbel yal tawilayt d wacu n uẓayer (statut) ara seun yiselmaden-a.
Imi yal tawilayt d tilellit akk-n ad textir ma ad tesselmed tamaziYt neY ala, drusit twilayin ay iqeblen ad slemdent
tamaziYt.
Nnig temsalt-a n lxetyar, yella daYen wugur yeqqnen Yer yiles s timmad-is, u d win n ussizeY-ines (standardisation).
Ta d tamsalt ay iceYben imesnilsiyen (linguistes).
Γef leḥsab n yimuzzag (spécialistes) ay d-yelhan s tmaziYt, iles-a yeḥwaj takadimit akk d tsudut
(institution) ara d-yelhun s usselmed-ines. Lmeena-ines, yessefk ad d-nessiwel i yemnuda yesean aduktuṛa u
d nitni ara d-yessumren (proposer) ilugan (règles) iwatan i tseddast (syntaxe) akk d tira n tmaziYt, u ad ieeddi
yiles-a seg tegnit n yiles atlay (oral) Yer tin n yiles yettwarun.
Tamsalt n wacu n tira ara nesseqdec akk-n ad naru tamaziYt d askasi (débat) niḍen ay Yef ur msefhamen
ara wid yebYan asekkil (lḥeṛf) alatini akk d wid yebYan asekkil aeṛab yerna aṭas n
yemnuda ara yettwalin tamsalt-a n lxetyar n tira n tmaziYt teqqen Yer tsertit (politique).
Mohamed Mouloudj
http://www.kabyle.com/Les-enseignants-de-tamazight,12512.html
Ẓer daYen :
kab_Latn kab_Latn hrv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn